NORAKSTS

|  |  |
| --- | --- |
| 26.03.2015. | Nr. 4/4 |

**ATTEIKUMS IZMANTOT PIRMPIRKUMA TIESĪBAS UZ SIA ”BENUM” piederošajām AKCIJU SABIEDRĪBAS**

 **”JELGAVAS SILTUMTĪKLU UZŅĒMUMS” akcijām**

(ziņo I.Škutāne)

 **Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

2015.gada 26.februārī no akciju sabiedrības ”Jelgavas siltumtīklu uzņēmums” valdes ir saņemts paziņojums par pirmpirkuma izmantošanas iespēju, kurā norādīts, ka uzņēmuma akcionārs – SIA ”BENUM” pārdod sev piederošās A/S ”Jelgavas siltumtīklu uzņēmums” 65 778 dematerializētas vārda akcijas ar balsstiesībām (0,38% no akciju sabiedrības pamatkapitāla) ar kopējo nominālvērtību Ls 65 778 (sešdesmit pieci tūkstoši septiņi simti septiņdesmit astoņi lati). Akciju paketes pārdošanas cena 6 577,80 *euro* (seši tūkstoši pieci simti septiņdesmit septiņi *euro* un astoņdesmit centi).

### Saskaņā ar likuma ”Par pašvaldībām” 14.panta pirmās daļas 2.punktu, 21.panta pirmās daļas 27.punktu, Komerclikuma 238.panta otro daļu, akciju sabiedrības ”Jelgavas siltumtīklu uzņēmums” statūtu 7.4.punktu,

**JELGAVAS PILSĒTAS DOME NOLEMJ:**

Atteikties izmantot pirmpirkuma tiesības uz SIA ”BENUM” (reģistrācijas Nr.40103206041) piederošajām akciju sabiedrības ”Jelgavas siltumtīklu uzņēmums” 65 778 akcijām par akciju paketes pārdošanas cenu 6 577,80 *euro* (seši tūkstoši pieci simti septiņdesmit septiņi *euro* un astoņdesmit centi).

Domes priekšsēdētāja vietniece (paraksts) R.Vectirāne

NORAKSTS PAREIZS

Kancelejas vadītāja S.Ozoliņa

Jelgavā 2015.gada 26.martā